### Dopisg1

 Breznica 3, 4274 Žirovnica

 tel.: 04 5809100, fax: 04 5809109

Številka: 371-0058/2013

Datum: 3.10.2013

Občina Žirovnica na vlogo VGP d.d., Ulica Mirka Vadnova 5, 4000 Kranj, izdaja na podlagi 34. in 35. člena Odloka o občinskih cestah (Uradni list RS, št. 43/12) in 67. člena Statuta Občine Žirovnica (Uradni list RS, št. 23/99, 55/11-UPB1, 76/12, 19/13), naslednje

# DOVOLJENJE

**za popolno in delno zaporo občinske ceste**

1. Občina Žirovnica **dovoljuje VGP d.d., Ulica Mirka Vadnova 5, 4000 Kranj,** zaradi asfaltiranja cest po gradnji fekalno kanalizacijskega omrežja v občini Žirovnica, **od četrtka, dne 3.10.2013, do ponedeljka, dne 16.12.2013, v naseljih Selo, Zabreznica in Žirovnica občasno popolne ali delne zapore naslednjih kategoriziranih občinskih cest z oznakami:**

|  |  |
| --- | --- |
| **JP 650091 (del)** | **JP 650095** |
| **JP 650092** | **JP 650101** |
| **JP 650093** | **JP 650105** |
| **JP 650062** | **JP 650107** |

1. **Popolna ali delna zapora na vsaki od cest bo trajala v omenjenem terminu od 7.00 do 19.00 ure, občasno pa tudi od 0.00 do 24.00 ure.**
2. Zaradi popolnih ali delnih zapor omenjenih občinskih cest bo preusmeritev prometa potekala po regionalni cesti R3 - 638, na odseku št. 1131 (Žirovnica – Begunje) ter po delu občinske ceste JP 650091 (povezava Zabreznica-Selo).
3. Popolna zapora občinske ceste se lahko izvede pod naslednjimi pogoji:
* **zapora mora biti** zavarovana, dobro vidna in ustrezno označena ter ob slabi vidljivosti predpisano osvetljena, vse **v skladu s Pravilnikom o načinu označevanja in zavarovanja del na javnih cestah in ovir v cestnem prometu (Ur. list RS, št. 116/2006, 88/2008** - glej tipsko shemo zapore z oznako E-3 in N -6);
* promet se mora po potrebi tudi fizično zavarovati in usmerjati;
* morebiten dovoz intervencijskih vozil ne sme biti oviran in mora biti omogočen ob vsakem času,
* zaporo postavi izvajalec rednega vzdrževanja občinske ceste (JKP JEKO-IN d.o.o. Jesenice), ki pa lahko pooblasti tudi predlagatelja zapore, če je ta ustrezne stroke,
* izvajalec del oz. predlagatelj zapore odgovarja po splošnih načelih odškodninske odgovornosti za vso škodo na materialu in ljudeh, ki bi nastala na in ob zaprtem delu ceste zaradi neustrezne prometne signalizacije, neustreznega zavarovanja ali česarkoli drugega v času zapore ceste zaradi izvedbe del,
* po zaključku del mora izvajalec del ali predlagatelj zapore takoj s ceste odstraniti ostanke materiala, delovna sredstva in druge predmete, ki so bili postavljeni ob izvajanju del in zemljišče ob cesti ter cesto najkasneje v roku 30 dni po zaključku del vzpostaviti v prejšnje stanje,
* v primeru, da bi ob izvajanju del prišlo do poškodb vozišča, ga mora izvajalec oz. predlagatelj zapore sanirati na svoje stroške,
* **o izvedbi zapore** mora biti obveščena policija, občinsko redarstvo in pristojni inšpekcijski organ za ceste **ter javnost** na krajevno običajen način **najmanj tri dni** pred spremembo prometnega režima na posamezni cesti;
* **prebivalce ob posameznih dovoznih cestah je potrebno najmanj 3 dni pred pričetkom del na njih še posebej pisno obvestiti o pričetku in predvidenem zaključku del.**

**Obrazložitev**

VGP d.d., Ulica Mirka Vadnova 5, 4000 Kranj, bo od četrtka, dne 3.10.2013, do ponedeljka, dne 16.12.2013,v naseljih Zabreznica, Selo in Žirovnica za železniško postajo, postavljal občasno popolne ali delne zapore kategoriziranih občinskih cest z oznakami:

|  |  |  |
| --- | --- | --- |
|

|  |  |
| --- | --- |
| JP 650091 (del), JP 650092, JP 650093, JP 650062, JP 650095, JP 650101, JP 650105, JP 650107, |  |

 |

zaradi izgradnje fekalno kanalizacijskega omrežja v občini Žirovnica. V ta namen je zaprosil za dovoljenje za popolno ali delno zaporo omenjenih občinskih cest, ki bodo trajale na vsaki od cest predvidoma vsak dan od 7.00 do 19.00 ure, občasno pa tudi od 0.00 do 24.00 ure.

 Odlok o občinskih cestah določa v 35. členu, da dovoljenje za delno ali popolno zaporo občinske ceste izda občinska uprava.

Z dovoljenjem za zaporo občinske ceste se določijo pogoji za izvedbo zapore ceste, preusmeritve prometa zaradi zapore ceste in čas njenega trajanja.

Postavljavec zapore mora o njeni izvedbi obvestiti policijo, občinsko redarstvo in pristojni inšpekcijski organ za ceste najmanj tri dni pred spremembo ter javnost na krajevno običajen način, v danem primeru pa morajo biti še posebej pisno obveščeni prebivalci ob cesti, kjer se bodo izvajala gradbena dela.

Predlagatelj zapore oz. izvajalec del lahko dobi dovoljenje za zaporo ceste pod naslednjimi pogoji: zapora mora biti urejena oz. izvedena v skladu s Pravilnikom o načinu označevanja in zavarovanja del na javnih cestah in ovir v cestnem prometu (Ur. list RS, št. 116/2006, 88/2008), dovozi na zaprto območje morajo biti predpisano zavarovani, promet se mora po potrebi tudi fizično zavarovati in usmerjati, morebiten dovoz intervencijskih vozil ne sme biti oviran in mora biti omogočen ob vsakem času, predlagatelj zapore odgovarja za vso škodo, ki bi nastala na materialu in ljudeh zaradi neustrezne prometne signalizacije, neustreznega zavarovanja ali karkoli drugega, kar bi nastalo v času zapore zaradi del, po splošnih načelih odškodninske odgovornosti. Po zaključku del mora predlagatelj zapore odstraniti ostanke materiala, delovna sredstva in druge predmete, ki so bili postavljeni ob zapori ter cesto vzpostaviti v prejšnje stanje.

Ob slabi vidljivosti mora biti zapora še posebej dobro označena in osvetljena, po potrebi pa se bo promet tudi fizično usmerjal.

 V skladu z zgoraj navedenim je določeno, kot je navedeno v izreku tega dovoljenja.

**Pravni pouk:** Zoper izdano dovoljenje je dovoljena pritožba v roku 15 dni od prejema dovoljenja pisno ali ustno na zapisnik pri organu, ki je dovoljenje izdal. Upravna taksa za pritožbo znaša 18,12 EUR.

Monika Kusterle, univ. dipl. prav.

##  DIREKTORICA OBČINSKE UPRAVE

Postopek vodila:

Marija Lužnik, univ.dipl.inž.grad.

Vročiti:

* vlagatelj
* spis

V vednost:

* PP Jesenice
* Jeko-in, Jesenice
* MIR
* GARS
* PGD Zabreznica





